ಕೇಂದ್ರ ಗೃಹ ಇಲಾಖೆಯೊಂದಿಗಿನ ಸಂಘರ್ಷದ ಬಳಿಕ ದೆಹಲಿ ಬಜೆಟ್ ಮಂಡಿಸಿದ ಆಮ್ ಆದ್ಮಿ

ನವದೆಹಲಿ : ಕೇಂದ್ರ ಗೃಹ ಇಲಾಖೆಯೊಂದಿಗೆ ಸಂಘರ್ಷದ ಎರಡು ದಿನಗಳ ಬಳಿಕ ದೆಹಲಿಯ (Delhi) ಹಣಕಾಸು ಸಚಿವ ಕೈಲಾಶ್ ಗಹ್ಲೋಟ್ (Kailash Gahlot) ಇಂದು 78,800 ಕೋಟಿ ರೂಪಾಯಿಗಳ ಬಜೆಟ್ (Budget) ಮಂಡಿಸಿದರು. ದೆಹಲಿಯನ್ನು ಸ್ವಚ್ಛ, ಸುಂದರ ಮತ್ತು ಆಧುನಿಕವಾಗಿಸಲು 21,000 ರೂಪಾಯಿಗಳನ್ನು ವ್ಯಯಿಸಲಾಗುವುದು ಎಂದು ಗಹ್ಲೋಟ್ ಹೇಳಿದ್ದಾರೆ.

ಇತ್ತೀಚೆಗೆ ಉದ್ಘಾಟನೆಗೊಂಡ ಆಶ್ರಮ್ ಮೇಲ್ಸೇತುವೆ ಸೇರಿದಂತೆ ಸರ್ಕಾರದ ಮೂಲಸೌಕರ್ಯ ಯೋಜನೆಗಳನ್ನು ಶ್ಲಾಘಿಸಿದ ಹಣಕಾಸು ಸಚಿವರು ನಗರದಲ್ಲಿ ಸುಗಮ ಸಂಚಾರವನ್ನು ಖಚಿತಪಡಿಸಿದರು. ಯಮುನಾ ನದಿಯ ಶುದ್ಧೀಕರಣವು ಆದ್ಯತೆಯಾಗಿದೆ ಮತ್ತು ದೆಹಲಿಯ ಮೂರು ಮುಖ್ಯ ಭೂಕುಸಿತಗಳನ್ನು ತೆರವುಗೊಳಿಸಲು ದೆಹಲಿಯ ಮುನ್ಸಿಪಲ್ ಕಾರ್ಪೊರೇಷನ್‌ಯೊಂದಿಗೆ ಸರ್ಕಾರ ಕೆಲಸ ಮಾಡುತ್ತಿದೆ ಎಂದು ಹೇಳಿದರು.

ಇದರ ಜೊತೆಗೆ ರಸ್ತೆ ಜಾಲದ 1,400 ಕಿ.ಮೀಗಳ ಉನ್ನತೀಕರಣ ಮತ್ತು ಸುಂದರೀಕರಣ, ದೆಹಲಿಯ ವಿವಿಧ ಭಾಗಗಳಲ್ಲಿ 26 ಹೊಸ ಮೇಲ್ಸೇತುವೆ/ ಅಂಡರ್‌ಪಾಸ್/ ಸೇತುವೆ ಯೋಜನೆಗಳ ನಿರ್ಮಾಣ, 3 ವಿಶಿಷ್ಟ ಡಬಲ್ ಡೆಕ್ಕರ್ ಫ್ಲೈಓವರ್‌ಗಳ ನಿರ್ಮಾಣ, 1,600 ಹೊಸ ಶೂನ್ಯ-ಹೊರಸೂಸುವಿಕೆ ಎಲೆಕ್ಟ್ರಿಕ್ ಬಸ್‌ಗಳ ಇಂಡಕ್ಷನ್, ದೆಹಲಿಯ 57 ಅಸ್ತಿತ್ವದಲ್ಲಿರುವ ಬಸ್ ಡಿಪೋಗಳ ವಿದ್ಯುದ್ಧೀಕರಣ, 3 ವಿಶ್ವ ದರ್ಜೆಯ ಅಂತರ-ರಾಜ್ಯ ಬಸ್ ಟರ್ಮಿನಲ್‌ಗಳ ನಿರ್ಮಾಣ ಮಾಡಲಾಗುವುದು ಎಂದರು‌.

ಮನೀಶ್ ಸಿಸೋಡಿಯಾ (Manish Sisodia) ಅವರು ಬಜೆಟ್ ಮಂಡಿಸಿದ್ದರೆ ನನಗೆ ಹೆಚ್ಚು ಸಂತೋಷವಾಗುತ್ತಿತ್ತು. ಅವರು ನನ್ನ ಹಿರಿಯ ಸಹೋದರ. ಮನೀಶ್ ಸಿಸೋಡಿಯಾ ಅವರಿಗೆ ಪ್ರಪಂಚದದ ಎಲ್ಲಾ ಮಕ್ಕಳ ಹಾರೈಕೆ ಇರುತ್ತದೆ. ಇದು ದೆಹಲಿ ಸರ್ಕಾರದ 9ನೇ ಮತ್ತು ನನ್ನ ಮೊದಲ ಬಜೆಟ್ ಎಂದು ಕೈಲಾಶ್ ಗಹ್ಲೋಟ್ ಹೇಳಿದರು. ಇದನ್ನೂ ಓದಿ: ಸಂಸದರಾಗಲು ಹೊರಟಿದ್ದ ಸಿದ್ದರಾಮಯ್ಯ ಸಿಎಂ ಆಗಿದ್ದು ಹೇಗೆ?

2023-24ರ ಆರ್ಥಿಕ ವರ್ಷದ ದೆಹಲಿಯ ಬಜೆಟ್ ಮಂಗಳವಾರ ಮಂಡನೆಯಾಗಬೇಕಿತ್ತು. ಆದರೆ ಕೇಂದ್ರ ಗೃಹ ಸಚಿವಾಲಯ ಮೂಲಸೌಕರ್ಯ ಮತ್ತು ಜಾಹೀರಾತುಗಳಿಗೆ ಹಣ ಹಂಚಿಕೆಗೆ ಆಕ್ಷೇಪ ವ್ಯಕ್ತಪಡಿಸಿತು. ಬಜೆಟ್‌ಗೆ ತಡೆ ನೀಡಿ ದೆಹಲಿ ಸರ್ಕಾರದಿಂದ ಸ್ಪಷ್ಟನೆ ಕೇಳಿತ್ತು. ಈ ಸ್ಪಷ್ಟನೆ ಬಳಿಕ ಬಜೆಟ್ ಮಂಡನೆಗೆ ಅವಕಾಶ ನೀಡಿತ್ತು. ಇದನ್ನೂ ಓದಿ: H3N2 ಇನ್‌ಫ್ಲುಯೆಂಜಾ ಭೀತಿ ಮಧ್ಯೆ ಹೆಚ್ಚುತ್ತಿದೆ ಕೋವಿಡ್ ಸೋಂಕಿತರ ಸಂಖ್ಯೆ